ai4bharat/Pralekha huggingface dataset:
பாதுகாப்பு அமைச்சகம்
புதுதில்லியில் டிஃப்கனெக்ட் 2.0-ன் போது ஐடெக்ஸ்- பிரைம் & 6-வது டிபன்ஸ் இந்தியா ஸ்டார்ட்-அப் சவாலை பாதுகாப்பு அமைச்சர் திரு ராஜ்நாத் சிங் தொடங்கி வைத்தார்
புதுதில்லியில் டிஃப்கனெக்ட் 2-0-வின் போது, ஏப்ரல் 22, 2022 அன்று பாதுகாப்புத்துறையில் சிறந்து விளங்குவதற்கான புதுமை கண்டுபிடிப்புகள் ஐடெக்ஸ்- பிரைம் மற்றும் 6-வது டிபன்ஸ் இந்தியா ஸ்டார்ட்-அப் சவாலை பாதுகாப்பு அமைச்சர் திரு ராஜ்நாத் சிங் தொடங்கி வைத்தார். பாதுகாப்புத் துறையில் எந்த காலகட்டத்திலும் வளர்ச்சி அடையக்கூடிய ஸ்டார்ட் அப் நிறுவனங்களுக்கு உதவும் விதமாக ரூ.1.5 கோடிக்கும் மேல் ரூ.10 கோடி வரையிலான திட்டங்களுக்கு தேவையான ஆதரவை வழங்கும் நோக்கில் ஐடெக்ஸ்- பிரைம் நடத்தப்படுகிறது.
38 அம்சங்களைக் கொண்ட பாதுகாப்புத்துறை சார்ந்த ஸ்டார்ட்அப் சவாலை பாதுகாப்பு அமைச்சர் தொடங்கிவைத்தார். முப்படைகள் மற்றும் பாதுகாப்புத்துறையின் பொதுத்துறை நிறுவனங்கள் தவிர, பாதுகாப்புத்துறையில் புதிதாக தொடங்கப்பட்ட 7 நிறுவனங்கள், இந்திய கடலோர காவல்படை மற்றும் உள்துறை அமைச்சகத்திற்கு உட்பட்ட அமைப்புகளும் முதல் முறையாக இந்த மாநாட்டில் கலந்து கொண்டன. செயற்கை நுண்ணறிவு, அதிநவீன இமேஜிங், சென்சார் சாதனங்கள், பெரிய அளவிலான தரவு பகுப்பாய்வு மற்றும் சுதந்திரமாக இயங்கக்கூடிய ஆளில்லா சாதனங்கள் மற்றும் பாதுகாக்கப்பட்ட தொலைத்தொடர்பு உள்ளிட்ட பிற அம்சங்கள் இந்த சவாலில் இடம் பெற்றுள்ளன.
நிகழ்ச்சியில் பேசிய திரு ராஜ்நாத் சிங், டிஃப்கனெக்ட் 2.0, நாட்டின் தொழில்நுட்ப வல்லமை அதிகரித்து வருவதன் அடையாளமாகவும், இந்திய பாதுகாப்புத்துறை ஸ்டார்ட்அப் முறை தொடர்ந்து வளர்ச்சியடைந்து வருவதை கொண்டாடும் விதமாகவும் நடத்தப்படுகிறது என்றார். பல்வேறு புதிய மற்றும் உள்நாட்டு தொழில்நுட்பங்களை உருவாக்க உதவுவதே ஐடெக்ஸ் திட்டத்தின் வெற்றிக்கு அறிகுறியாகும் என்றும் அவர் குறிப்பிட்டார்.
2021-ம் ஆண்டுக்கான பொது நிர்வாகத்தில் சிறந்து விளங்குவோருக்கான பிரதமரின் விருதைப் பெற்ற பாதுகாப்பு உற்பத்தித் துறைக்கும் திரு ராஜ்நாத் சிங் தமது வாழ்த்துக்களை தெரிவித்துக் கொண்டார். புதுமை கண்டுபிடிப்பு மற்றும் தொழில்நுட்ப முன்னேற்றங்களை எடுத்துரைப்பதி்ல், ஸ்டார்ட்அப் நிறுவனங்களுக்கு ஐடெக்ஸ் ஒரு சிறந்த வாய்ப்பை அளித்து வருவதாகவும் அவர் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1818984
சிறப்பு சேவைகள் மற்றும் கட்டுரைகள்
சென்னை சர்வதேச விமான நிலையத்தில் கொவிட்-19 பரிசோதனை கட்டணங்கள் குறைப்பு
சர்வதேச விமான பயணிகளுக்கு ஒரு பெரிய நிவாரணமாக, 2021 டிசம்பர் 8 முதல் விமான நிலையத்தில் செய்யப்படும் விரைவு பிசிஆர் / ஆர்டி பிசிஆர் கொவிட்-19 பரிசோதனைகளுக்கான கட்டணங்களை இந்திய விமான நிலைய ஆணையத்தின் சென்னை விமான நிலையம் குறைத்துள்ளது.
விரைவு பிசிஆர் பரிசோதனைக்கு தற்போது வசூலிக்கப்படும் ரூ 3400 ரூ 2900 ஆகவும், ஆர்டி-பிசிஆர் சோதனைக்கான கட்டணம் ரூ 700-லிருந்து ரூ 600 ஆகவும் குறைக்கப்படும். பயணிகளின் நலன் மற்றும் பெருந்தொற்று சூழ்நிலையை கருத்தில் கொண்டு இம்முடிவை இந்திய விமான நிலைய ஆணையத்தின் சென்னை விமான நிலையம் எடுத்துள்ளது.
சென்னை விமான நிலையத்தில் செய்யப்படும் பரிசோதனைகளின் தனது வருவாய் பங்கை விட்டுக்கொடுப்பதன் மூலம் கட்டணத்தை குறைக்க விமான நிலையம் முடிவு செய்துள்ளது.
கொவிட்டின்  புதிய மாறுபாட்டைக் கருத்தில் கொண்டு, சர்வதேச வருகைக்கான புதிய வழிகாட்டுதல்களை மத்திய மற்றும் மாநில அரசுகள் வெளியிட்டுள்ளன. ஆபத்துள்ள நாடுகளில் இருந்து வரும் அனைத்து பயணிகளுக்கும் ஆர்டி-பிசிஆர் கட்டாயமாக்கப்பட்டுள்ளது. ஆபத்திலா நாடுகளில் இருந்து வரும் பயணிகளில் 2 சதவீதம் பேருக்கு பரிசோதனை செய்யப்பட வேண்டும்.
ஆபத்தில் உள்ள நாடுகளில் இருந்து வரும் பயணிகளை பரிசோதிக்க, சென்னை விமான நிலையத்தின் முனையம் 4-ல் தங்கும் பகுதி மற்றும் வசதிகளுடன் கூடிய பிரத்யேக வழித்தடம் அமைக்கப்பட்டுள்ளது. ஆபத்தில்லாத நாடுகளிலிருந்து வரும் பயணிகளுக்கு  இலவச ஆர்டி-பிசிஆர் பரிசோதனையை மாநில சுகாதாரத் துறை வழங்குகிறது.
ஹெச் எல் எல் ஹிந்த்லேப்ஸ் சோதனை பங்குதாரர் ஆகும். வருகையின் போது பரிசோதனை செயல்முறைக்கான நேரத்தை குறைக்கும் வகையில், பயணிகள் ஆன்லைனில் சோதனைக்கு முன்பதிவு செய்து பணம் செலுத்தலாம்.
இணைப்பு: http://tinyurl.com/PATAAI
சென்னை விமான நிலையத்தின் பெருநிறுவன தகவல் தொடர்பு துறை வெளியிட்டுள்ள செய்திக்குறிப்பில் மேற்கண்ட விவரங்கள் தெரிவிக்கப்பட்டுள்ளன.(Visitor Counter : 102
உள்துறை அமைச்சகம்
2024-ஆம் ஆண்டு பத்மவிருதுகளுக்கான பரிந்துரைகளை சமர்ப்பிக்க வரும் செப்டம்பர் 15-ம் தேதி கடைசி நாள்
2024-ஆம் ஆண்டு குடியரசு தின விழா அன்று அறிவிக்கப்பட உள்ள பத்ம விருதுகளுக்கான பரிந்துரைகள் 2023 ஆம் ஆண்டு மே 1-ஆம் தேதி முதல் ஆன்லைன் வாயிலாக சமர்ப்பிக்கப்பட்டு வருகின்றன. இந்தப் பரிந்துரைகளை சமர்ப்பிக்க வரும் செப்டம்பர் 15ம் தேதியே கடைசி நாளாகும். விருப்பம் உள்ளவர்கள் பத்ம விருதுகளுக்கான பரிந்துரைகள் ராஷ்ட்ரீய புரஸ்கார் தளத்தின் வாயிலாக பெறப்பட்டு வருகின்றன.
பத்ம விபூஷன், பத்ம பூஷன், பத்மஸ்ரீ ஆகிய பெயர்களில் வழங்கப்படும் பத்ம விருதுகள் நாட்டின் மிக உயரிய விருதாக கருதப்படுகிறது. 1954-ஆம் ஆண்டு முதல் இந்த விருதுகள் ஆண்டுதோறும் குடியரசு தினத்தன்று அறிவிக்கப்படுகின்றன. கலை, இலக்கியம், கல்வி, விளையாட்டு, சமூக சேவை, அறிவியல், வர்த்தகம், தொழில் உட்பட பல்வேறு துறைகளில் சிறந்து விளங்குவோருக்கு மத்திய அரசு பத்ம விருது வழங்கி கௌரவித்து வருகிறது.
இந்த விருதை மக்கள் பத்ம விருதாக வழங்க உறுதி பூண்டுள்ள மத்திய அரசு ஆன்லைன் வாயிலாக விருதுக்கான பரிந்துரைகளை சமர்ப்பிக்கும் வசதியை உருவாக்கியுள்ளது.
பிரதமர் அலுவலகம்
உத்தரப்பிரதேச மாநிலம் அயோத்தியில் பகவான் ஸ்ரீ ராமருக்கு பிரதமர் சிறப்பு அபிஷேகம் செய்தார்
கடந்த எட்டு ஆண்டுகளில் நாடு தாழ்வு மனப்பான்மையின் தடைகளை தகர்த்து, நம்பிக்கைகளின் முழுமையான பார்வைகளை பிரதிபலிக்கிறது
தீபாவளியை முன்னிட்டு, உத்தரப்பிரதேச மாநிலம் அயோத்தியில் பகவான் ஸ்ரீ ராமரின் உருவத்துக்கு பிரதமர் திரு.நரேந்திர மோடி சிறப்பு அபிஷேகங்களை செய்து வழிபட்டார். சரயு நதியின் புதிய படித்துறையில் ஆரத்தி எடுத்த பிரதமர், அங்கு துறவிகளை சந்தித்து உரையாடினார்.
அங்கு திரண்டிருந்த பக்தர்களிடையே உரையாற்றிய பிரதமர், ராம்லாலாவின் தரிசனமும், அவருக்கு சிறப்பு அபிஷேகம் செய்யும் பாக்கியமும் ராமரின் ஆசிர்வாதம் இருந்தால் மட்டுமே சாத்தியமாகும்.
தொடர்ந்து பேசிய பிரதமர், இந்தியா சுதந்திரம் அடைந்து 75 ஆண்டுகள் நிறைவுற்று, சுதந்திரத்தின் அமிர்தப் பெருவிழாவை கொண்டாடும் வேளையில் தீபாவளி வந்துள்ளதாகவும், இந்த சுதந்திரத்தின் அமிர்த காலத்தில் பகவான் ஸ்ரீ ராமரின் கொள்கைகள் நாட்டை புதிய உயரத்துக்கு கொண்டு செல்லும் என்று தெரிவித்தார். அனைவரும் இணைவோம், அனைவரும் உயர்வோம், அனைவரின் நம்பிக்கையை பெறுவோம், அனைவரும் முயற்சிப்போம் என்ற கொள்கைகளை ராமரின் ஆட்சி மற்றும் நிர்வாகம் தொடர்பான போதனைகள் மற்றும் சிந்தனைகளில் நாம் காண முடியும். “பகவான் ஸ்ரீ ராமரின் கொள்கைகள் வளர்ந்த இந்தியாவின் ஒவ்வொரு குடிமகனுக்கும் ஒரு கலங்கரை விளக்கம். இது மிகக் கடினமான இலக்குகளை அடைய உதவுகிறது” என்று பிரதமர் குறிப்பிட்டார்.
செங்கோட்டையில் சுதந்திரதின உரையின்போது தான் கூறிய ஐந்து உறுதிமொழிகளை நினைவுகூர்ந்த பிரதமர், இந்த ஐந்து உறுதிமொழிகளும் அனைவரின் கடமை உணர்வுடன் தொடர்புடையது என்று குறிப்பிட்டார்.
ஐந்து உறுதிமொழிகள், நம் பாரம்பரியத்தை மீட்டெடுப்பது மற்றும் அடிமை மனோபாவத்தை நீக்குவதாகும். தாயையும், தாய் நாட்டையும் சொர்க்கத்தையும் விட மேலாக நினைப்பதற்கு பகவான் ஸ்ரீ ராமர் நமக்கு வழிகாட்டியதாக பிரதமர் கூறினார். இதற்கு சான்றாக ராமர் கோயில், காசி விஸ்வநாதர் ஆலயம், கேதார்நாத் மற்றும் மகாகல் லோகா ஆகிய இடங்களை பிரதமர் சுட்டிக்காட்டினார். இந்திய நாட்டின் பெருமைகளாக விளங்கும் வழிபாட்டுத் தலங்களை தமது அரசு புதுப்பித்துள்ளது என்று பிரதமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870488
கப்பல் போக்குவரத்து அமைச்சகம்
இந்திய கடல்சார் உச்சிமாநாட்டின் இரண்டாவது பதிப்பை 2021 மார்ச் 2 அன்று பிரதமர் திரு நரேந்திர மோடி துவக்கி வைக்கிறார்
2021 மார்ச் 2 முதல் 2021 மார்ச் 4 வரை இந்திய கடல்சார் உச்சிமாநாடு நடைபெறுகிறது
தொடக்க தினம் அன்று 'மகாராஷ்டிராவில் முதலீட்டு வாய்ப்புகள்' குறித்த அமர்வு
துறைமுகங்கள் மற்றும் கடல்சார் துறையில் சர்வதேச மற்றும் உள்நாட்டு முதலீட்டை ஊக்குவிக்கும் வகையில் 2021 மார்ச் 2 முதல் 4 வரை www.maritimeindiasummit.in என்னும் தளத்தில் இந்திய கடல்சார் உச்சி மாநாடு 2021-ஐ துறைமுகங்கள், கப்பல் மற்றும் நீர்வழிகள் அமைச்சகம் நடத்துகிறது.
2021 மார்ச் 2 அன்று காலை 11 மணிக்கு காணொலி மூலம் பிரதமர் திரு நரேந்திர மோடி இதை தொடங்கி வைக்கிறார்.
உச்சி மாநாடு குறித்து பேசிய மும்பை துறைமுக பொறுப்புக் கழகத்தின் தலைவர் திரு ராஜீவ் ஜலோட்டா, சர்வதேச கடல்சார் துறையில் இந்தியாவை முன்னணியில் நிறுத்துவதே இந்த உச்சி மாநாட்டின் நோக்கம் என்றார்.
ரூபாய் 7,400 கோடி மதிப்பிலான புரிந்துணர்வு ஒப்பந்தங்களில் மும்பை துறைமுக கழகம் இதுவரை கையெழுத்திட்டுள்ளதாக கூறிய அவர், உச்சி மாநாட்டின் ஒரு பகுதியாக ரூபாய் 20,000 கோடி மதிப்பிலான புரிந்துணர்வு ஒப்பந்தங்கள் கையெழுத்திடப்படும் என்று எதிர்பார்க்கப்படுவதாக கூறினார்.
கொள்கைகளை திட்டமிடுபவர்கள், மூத்த அரசு அதிகாரிகள், உள்நாட்டு மற்றும் சர்வதேச முதலீட்டாளர்கள், துறை நிபுணர்கள், கப்பல் சார்ந்த தொழிலில் ஈடுபட்டுள்ளவர்கள், உலகெங்கும் உள்ள முக்கிய துறைமுகங்களின் பிரதிநிதிகள், இந்தியாவின் கடல்சார் மாநில அரசுகளின் பிரதிநிதிகள் ஆகியோருக்கு பிரத்தியேக தளத்தை இந்த உச்சிமாநாடு அளிக்கும் என்றும் மும்பை துறைமுக பொறுப்பு கழக தலைவர் மேலும் கூறினார்.
தொடக்க தினமான 2 மார்ச் அன்று 'மகாராஷ்டிராவில் முதலீட்டு வாய்ப்புகள்' குறித்த அமர்வு நடைபெறும். உச்சி மாநாட்டில் கலந்து கொள்வதற்காக சுமார் 6 லட்சத்து 96 ஆயிரம் பேர் ஏற்கனவே தங்களை பதிவு செய்து கொண்டுள்ளனர் என்று அவர் கூறினார். 20 நாடுகளில் இருந்து புகழ்பெற்ற பேச்சாளர்கள் மாநாட்டில் பங்கேற்கின்றனர்.
ஆப்கானிஸ்தான், ரஷ்யா, உஸ்பெகிஸ்தான், ஈரான் மற்றும் அர்மேனியா ஆகிய நாடுகளிலிருந்து அமைச்சர்கள் அளவிலான குழுக்கள் உச்சி மாநாட்டின் தொடக்க நிகழ்வில் பங்கேற்கின்றனர்.
துறைமுகங்கள், பிராந்திய இணைப்புகள், கடல்சார் வர்த்தகம் ஆகியவை குறித்து இதில்
விரிவாக விவாதிக்கப்படும்.
மகாராஷ்டிரா, குஜராத், ஒடிசா, ஆந்திரப் பிரதேசம், கர்நாடகா, தமிழ்நாடு, அந்தமான் & நிகோபார் மற்றும் லட்சத்தீவுகள் ஆகிய கடலோர மாநிலங்கள் மற்றும் யூனியன் பிரதேசங்கள் குறித்த அமர்வுகள் நடைபெறும்.
மத்திய துறைமுகங்கள், கப்பல் மற்றும் நீர்வழிகள் இணை அமைச்சர்  திரு மன்சுக் மண்டாவியாவுடன் தலைமை செயல் அதிகாரிகள் உரையாடும் பிரத்தியேக நிகழ்வும் திட்டமிடப்பட்டுள்ளது.
மேலும் விவரங்களுக்கு, www.maritimeindiasummit.in என்னும் இணையதளத்தை பார்க்கவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700450
----
(Visitor Counter : 147
பிரதமர் அலுவலகம்
திரு கல்யாண் சிங் மறைவுக்கு, பிரதமர் இரங்கல்
உத்தரப் பிரதேச முன்னாள் முதல்வரும், ஆளுநரும் மற்றும் மூத்த தலைவருமான திரு கல்யாண் சிங் ஜி மறைவுக்கு, பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
இது குறித்து பிரதமர் வெளியிட்டுள்ள சுட்டுரைகளில் கூறியிருப்பதாவது;
‘‘ வார்த்தைகளால் கூறமுடியாத அளவுக்கு நான் வருத்தத்தில் உள்ளேன். கல்யாண் சிங் ஜி... சிறந்த தலைவர், மூத்த நிர்வாகி, அடிமட்ட அளவிலான தலைவர் மற்றும் சிறந்த மனிதர். உத்தரப் பிரதேச வளர்ச்சியில், அவர் அழிக்கமுடியாத பங்களிப்பை விட்டுச் சென்றுள்ளார். அவரது மகன் திரு ராஜ்வீர் சிங்கிடம் பேசி இரங்கல் தெரிவித்தேன். ஓம் சாந்தி.
இந்தியாவின் கலாச்சார மீளுருவாக்கத்தில் அவரது பங்களிப்புக்காக, வரும் தலைமுறையினரும், கல்யாண் சிங் ஜி-க்கு எப்போதும் நன்றியுடன் இருப்பார்கள். இந்திய மதிப்புகளில் உறுதியான பற்று கொண்ட அவர், நமது நூற்றாண்டு மரபுகளில் பெருமிதம் கொண்டார்.
சமூகத்தில் பின்தங்கிய கோடிக்கணக்கான மக்களுக்காக கல்யாண் சிங் ஜி குரல் கொடுத்தார். விவசாயிகள், இளம்வயதினர் மற்றும் பெண்களின் மேம்பாட்டுக்கு அவர் ஏராளமான முயற்சிகள் மேற்கொண்டார்.’’ என்று பிரதமர் கூறியுள்ளார்.
பிரதமர் அலுவலகம்
மகாராஷ்ட்ரா மாநிலம் ஷீரிடிக்கு அக்டோபர் 19 அன்று பிரதமர் வருகை
மகாராஷ்ட்ரா மாநிலத்திலுள்ள ஷீரிடிக்கு பிரதமர் திரு. நரேந்திர மோடி 2018 அக்டோபர் 19 அன்று வருகை தரவுள்ளார்.
ஸ்ரீ சாய்பாபா சன்ஸ்தான் அறக்கட்டளை மேற்கொண்டுள்ள பல்வேறு வளர்ச்சிப் பணிகளை பிரதமர் துவங்கி வைத்து அடிக்கல் நாட்டவுள்ளார். அப்போது ஸ்ரீ சாய்பாபா சமாதி அடைந்த நூற்றாண்டை குறிக்கும் வகையில் சிறப்பு வெள்ளிக்காசு ஒன்றையும் அவர் வெளியிடவுள்ளார்.
மகாராஷ்ட்ரா மாநிலத்தில் பிரதமர் வீட்டு வசதி திட்டத்தின் கீழ் கட்டப்பட்டுள்ள வீடுகளுக்கான புகுமனை புகுவிழா பொது நிகழ்ச்சியில் கலந்து பொள்ளும் பிரதமர் திரு. நரேந்திர மோடி இந்த வீடுகளுக்கான சாவிகளை பயனாளிகளிடம் வழங்கிய பிறகு அவர் மக்களிடையே உரையாற்றுவார்.
ஸ்ரீ சாய்பாபா சமாதி அமைந்துள்ள கோயில் வளாகத்திற்கும் பிரதமர் வருகை தரவுள்ளார்.
(Visitor Counter : 81
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 85.60 கோடி தடுப்பூசி டோஸ்கள் செலுத்தப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.90% ஆகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,03,476 ஆகும்.
கடந்த 24 மணி நேரத்தில் 28,326 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.77%.
கடந்த 24 மணி நேரத்தில் 26,032 பேர் குணமடைந்துள்ளனர். இதுவரை மொத்தம் 3,29,02,351 பேர் குணமடைந்துள்ளனர்.
வாராந்திர தொற்று உறுதி விழுக்காடு  93 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  27 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 56.32 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758197
----
(Visitor Counter : 128
சுகாதாரம் மற்றும் குடும்ப நலத்துறை அமைச்சகம்
டிஜி லாக்கர் உபயோகிப்பாளர்கள் தற்போது சுகாதார ஆவணங்களை மின்னணு முறையில் சேமித்து அதனை ஆயுஷ்மான் பாரத் சுகாதார கணக்குடன் இணைக்க முடியும்
மின்னணு மற்றும் தகவல் தொழில்நுட்பத் துறை அமைச்சகத்தின் கீழ் உள்ள அங்கீகரிக்கப்பட்ட ஆவணங்கள் பரிமாற்ற தளமான டிஜி லாக்கர், ஆயுஷ்மான் பாரத் மின்னணு இயக்கத்துடன் ஒருங்கிணைக்கும் தனது இரண்டாம் நிலையை வெற்றிகரமாக நிறைவு செய்துள்ளது. தற்போது அதன் மூலம் தடுப்பூசி செலுத்திக் கொண்ட விவரங்கள், மருத்துவரின் சீட்டு, ஆய்வக அறிக்கைகள், நோயாளிகள் வெளியேறும் போது மருத்துவமனை அளிக்கும் விவரங்கள் உள்ளிட்ட சுகாதார ஆவணங்களை சேமித்து தேவைப்படும்போது அவற்றை பயன்படுத்திக்கொள்ள முடியும்.
முன்னதாக, டிஜி லாக்கர் அதன் முதல் நிலை மூலம் ஆயுஷ்மான் பாரத் மின்னணு இயக்கத்தை ஒருங்கிணைந்து ஆயுஷ்மான் பாரத் சுகாதார கணக்கை அதன் 13 கோடி உபயோகிப்பாளர்களுக்காக உருவாக்கியது. புதிய ஒருங்கிணைப்பு மூலம் டிஜி லாக்கர் உபயோகிப்பாளர்கள் சுய சுகாதார ஆவணங்கள் செயலியாக பயன்படுத்த முடியும். அத்துடன் ஆயுஷ்மான் பாரத் சுகாதார கணக்கு வைத்திருப்பவர்கள், ஆயுஷ்மான் பாரத் மின்னணு இயக்கத்தில் பதிவு செய்துள்ள பல்வேறு மருத்துவமனைகள் மற்றும் ஆய்வகங்களிலிருந்து சுகாதார ஆவணங்களை இணைத்து டிஜி லாக்கர் வழியாக அதனை பெறமுடியும். இந்த செயலி மூலம் உபயோகிப்பாளர்கள் தங்களது பழைய சுகாதார ஆவணங்களை ஸ்கேன் செய்து பதிவேற்றம் செய்யலாம். மேலும் தங்களுடைய ஆவணங்களை அவர்கள், ஆயுஷ்மான் பாரத் மின்னணு இயக்கத்தில் பதிவு செய்துள்ள சுகாதார வல்லுனர்களுடன் பகிர்ந்துகொள்ள முடியும்.
கப்பல் போக்குவரத்து அமைச்சகம்
திப்ருகரில் சுற்றுலா மற்றும் ஆற்றுப் பகுதி மேம்பாட்டுத் திட்டங்களை திரு. சர்பானந்த சோனோவால் ஆய்வு செய்தார்
திப்ருகரில் சுற்றுலா படகுத்துறை மற்றும் போகிபீல் பாலத்திற்கு அருகே ஆற்றுப் பகுதி மேம்பாட்டுத் திட்டங்களை மத்திய துறைமுகங்கள், கப்பல் மற்றும் நீர்வழி அமைச்சர் திரு.சர்பானந்த சோனோவால் இன்று ஆய்வு செய்தார்.
பல்முனை இணைப்புக்கான பிரதமரின் கதிசக்தி தேசிய மாபெரும் செயல் திட்டத்தின் கீழ் இந்திய அரசு மற்றும் வடகிழக்கு ஃப்ரான்டியர் ரயில்வேயால் இத்திட்டங்கள் செயல்படுத்தப்பட்டு வருகின்றன. 2021 நவம்பர் 22 அன்று அமைச்சர் செய்த ஆய்வின் தொடர்ச்சியாக இந்த ஆய்வு அமைந்துள்ளது. அதிகாரிகள் மற்றும் இதர பங்குதாரர்களை இன்றைய பயணத்தின்போது சந்தித்த அமைச்சர், திட்டங்களை உரிய நேரத்தில் நிறைவு செய்யுமாறு அவர்களைக் கேட்டுக்கொண்டார்.
ஆங்கிலேய ஆட்சியின் போது முக்கிய ஆற்று துறைமுகமாக இருந்த திப்ருகர், இந்தியாவின் பொருளாதார வளர்ச்சிக்கு முக்கிய பங்காற்றியது. திப்ருகரை நாட்டின் முக்கிய ஆற்று துறைமுகமாக உருவாக்குவதற்காக போகிபீல் பாலத்தின் அருகே வளர்ச்சி திட்டங்கள் மேற்கொள்ளப்பட்டு வருகின்றன.
பிரதமரின் கதிசக்தி தேசிய மாபெரும் செயல் திட்டத்தின் கீழ் செயல்படுத்தப்படும் திட்டங்கள் நீர்வழிகளின் வாயிலாக திப்ருகருக்கான இணைப்பு வசதிகளை மேம்படுத்துவதோடு, வேலைவாய்ப்புகளை உருவாக்கி இப்பகுதியின் மக்களுக்கு சர்வதேச சந்தை அணுகல்களை வழங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803214
நிதி அமைச்சகம்
வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவைக் குழு வருமானவரி மற்றும் மறைமுக வரிக்கான ஒழுங்காணையங்களை நீக்க மத்திய அமைச்சரவை ஒப்புதல் அளித்துள்ளது.
மக்களால் தேர்ந்தெடுக்கப்பட்ட குறைதீர்க்கும் மாற்று முறைகள் கொண்டுவரப்பட்டதையொட்டி, இந்த ஒப்புதல் வழங்கப்பட்டுள்ளது. இதனை முன்னிட்டு, வருமான வரி மற்றும் மறைமுக வரிக்கான ஒழுங்காணையங்கள் நீக்கப்பட்டுள்ளன.
(Visitor Counter : 67
பிரதமர் அலுவலகம்
1857-ஆம் ஆண்டு நிகழ்வுகளில் பங்கேற்றவர்களின் தலைசிறந்த வீரத்திற்கு பிரதமர் மரியாதை
1857-ஆம் ஆண்டு நிகழ்வுகளில் பங்கேற்றவர்களின் தலைசிறந்த வீரத்திற்கு பிரதமர் திரு நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள சுட்டுரைச் செய்தியில்,
“1857-ஆம் ஆண்டு இதே நாளில் தொடங்கிய வரலாற்றுச் சிறப்புமிக்க முதல் சுதந்திரப் போர், நமது சக குடிமக்களிடையே தேசப்பற்று உணர்வை மூட்டியதுடன், காலனிய ஆட்சியின் சரிவிற்கும் வழிவகுத்தது. 1857-ஆம் ஆண்டு நிகழ்வுகளில் பங்கேற்ற அனைவரின் தலைசிறந்த வீரத்திற்கு நான் மரியாதை செலுத்துகிறேன்”, என்று தெரிவித்துள்ளார்.
அறிவியல் மற்றும் தொழில்நுட்பத்துறை
ஜப்பானிய மூளையழற்சி வைரசை கண்டறிவதற்கான புதுமையான முறையை தேசிய விலங்கு உயிரி தொழில்நுட்ப நிறுவனம் உருவாக்கியுள்ளது
தென்கிழக்கு ஆசியா மற்றும் மேற்கு பசிபிக் நாடுகளில் கொசுக்களால் பரவும் மூளைக்காய்ச்சலுக்கு முக்கிய காரணமாக ஜப்பானிய மூளையழற்சி வைரஸ் விளங்குகிறது. மேலும் இது பெரும்பாலும் டெங்கு என தவறாக கண்டறியப்படுகிறது.
ஜப்பானிய மூளையழற்சி வைரசுக்கு எந்த சிகிச்சையும் இல்லை என்பதால், பரவலைத் தடுக்க முன்கூட்டியே கண்டறிதல் அவசியம். ஹைதராபாத்தில் உள்ள தேசிய விலங்கு உயிரி தொழில்நுட்ப நிறுவனம், இந்நோயறிதலுக்கான புதிய முறையை உருவாக்கியுள்ளது.
ஜப்பானிய மூளையழற்சி வைரஸ் நோயறிதலுக்கான வழக்கமான முறைகள் விலையுயர்ந்தவை, அதிக அபாயகரமானவை மற்றும் நேரத்தை எடுத்துக்கொள்ளும். இந்த புதிய முறையின் மூலம் நோய் கண்டறிதல் எளிதாகும் என்று எதிர்ப்பார்க்கப்படுகிறது.

மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799063
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து அமைச்சகத்தின் செயலாளராக திரு.ராஜீவ் பன்சால் பொறுப்பேற்பு
மத்திய அரசின் சிவில் விமானப் போக்குவரத்து அமைச்சகத்தின் செயலாளராக இதுவரை பதவி வகித்த திரு.பிரதீப் சிங் கரோலா, 30 செப்டம்பர் 2021-வுடன் ஓய்வு பெற்றதையடுத்து, புதிய செயலாளராக திரு.ராஜீவ் பன்சால் பொறுப்பேற்றுக் கொண்டார்.
1988 ஆம் ஆண்டு நாகாலாந்து தொகுப்பைச் சேர்ந்த இந்திய ஆட்சிப் பணி அதிகாரியான திரு.பன்சால், ஏர் இந்தியா நிறுவனத்தின் தலைவர் மற்றும் நிர்வாக இயக்குனர் உட்பட மத்திய அரசின் பல்வேறு துறைகளில் முக்கியப் பொறுப்புகளை வகித்துள்ளார்.
சுற்றுலா அமைச்சகம்
புதிதாக தொடங்கப்பட்ட “ஸ்ட்ராண்டட் இன் இந்தியா”  இணையதளம் நாட்டின் பல்வேறு பகுதிகளில் சிக்கித் தவிக்கும் வெளிநாட்டு சுற்றுலாப் பயணிகளுக்கு உதவுகிறது
இந்திய சுற்றுலா அமைச்சகம், மத்திய சுகாதார மற்றும் குடும்ப நல அமைச்சகம் வழங்கிய ஆலோசனைகள் மற்றும் வழிகாட்டுதல்களின் அடிப்படையில் சுற்றுலாப் பயணிகள், ஹோட்டல்கள் மற்றும் பிற நாடுகளுக்கு திரும்ப முடியாமல் தவிப்பவர்களுக்கு தேவையான பாதுகாப்பு நடவடிக்கைகள் எடுத்து வருவதுடன், ஹோட்டல் உரிமையாளர்கள் மற்றும் அங்கு பணி புரியும் ஊழியர்களுக்கு நோய் பரவாமல் தடுக்கவும் நடவடிக்கைகளை எடுத்து வருகிறது.
இந்தியாவின் அனைத்து மாநிலங்களும் ஒருங்கிணைப்புடனும், கண்காணிப்புடனும் செயல்பட ஆலோசனைகள் மற்றும் வழிகாட்டுதல்கள் அடங்கிய சுற்றறிக்கைகள் அந்தந்த மாநிலங்களின் இந்திய சுற்றுலா அலுவலகங்களுக்கு அனுப்பப்பட்டன. கொவிட்-19ன் பாதிப்பு அதிகமுள்ள நாடுகளின் பயணிகள் பட்டியல்கள் மாநில அலுவலகங்களுக்கு அனுப்பி வைக்கப்பட்டுள்ளன. மேலும், கொவிட்-19னால் பாதிக்கப்படக்கூடிய நபர்களை கண்டறிந்து தனிமைப்படுத்த சுகாதார மற்றும் குடும்ப நல அமைச்சகத்தின் ஆலோசனையின் படி வெளிநாட்டினரின் நடமாட்டத்தைக் கண்காணிக்கவும், ஹோட்டல்களில் பாதுகாப்பு நடவடிக்கைகள் எடுக்கவும் கேட்டுக் கொள்ளப்பட்டது. இதில் இந்திய சுற்றுலா அமைச்சகம், மாநில சுற்றுலாத் துறைகள் மற்றும் மாநில நிர்வாகத்துடன் இணைந்து தீவிரமாக செயல்பட்டு வருகிறது.
இதற்கிடையில், ”ஸ்ட்ராண்டட் இன் இந்தியா”  போர்டல் இணையதளம் வெற்றிகரமாக செயல்பட்டு, சுற்றுலாப் பயணிகள் தங்கள் நாடுகளுக்கு பாதுகாப்பாக திரும்ப உதவுகிறது. இந்த போர்டல், பல நிறுவனங்களை ஒருங்கிணைத்து பணிகளை செயல்படுத்த உதவுகின்றது. குஜராத்தில் சிக்கித் தவிக்கும் அமெரிக்க நாட்டினருக்கு குஜராத் அரசு வாகன அனுமதிச் சீட்டு வழங்கியுள்ளது. மேலும், அவர்கள் நம் நாட்டிற்குள் பயணிக்கவும், பின் அவர்களது நாட்டிற்கு விமானங்களில் அனுப்பி வைக்கவும் குஜராத் மாநில சுற்றுலாத்துறையும், இந்திய சுற்றுலா அமைச்சகத்தின் மேற்கு பிராந்திய அலுவலகமும், அமெரிக்க தூதரகத்துடன் ஒருங்கிணைந்து பணிபுரிந்து வருகின்றன.
பீகாரில் சிக்கித் தவித்த ஒரு அமெரிக்க பெண்மணி தனது பயணத்திற்காக டெல்லி செல்வதற்கு அனுமதி பெற்றுள்ளார்.
மூன்று ஆஸ்திரேலிய குழுக்கள் சிலிகுரி மற்றும் கொல்கத்தாவில் சிக்கி, ”ஸ்ட்ராண்டட் இன் இந்தியா”  இணையதளம் மூலம் தாயகம் திரும்பக் கோரிக்கை விடுத்தனர். இந்திய சுற்றுலாவின் கொல்கத்தா அலுவலகம் அவர்களின் கோரிக்கையை ஏற்று, தில்லியில் உள்ள உயர் அதிகாரிகளுடன் இணைந்து செயலாற்றி அவர்கள் பாதுகாப்பாக வீடு திரும்ப வழி வகை செய்தனர்.
•••••••••••••••
(
பிரதமர் அலுவலகம்
பூட்டானில் ரூபே அட்டையின் இரண்டாம் கட்டத்தை பிரதமரும், பூட்டான் பிரதமரும் தொடங்கி வைக்கின்றனர்
ரூபே அட்டையின் இரண்டாம் கட்டத்தை பிரதமர் திரு நரேந்திர மோடி மற்றும் பூட்டான் பிரதமர் லயன்ச்சென் டாக்டர் லோட்டே ஷெரிங் ஆகியோர் காணொலி மூலம் 2020 நவம்பர் 20 அன்று துவக்கி வைக்கின்றனர்.
பூட்டானுக்கு அரசுமுறை பயணமாக ஆகஸ்ட் 2019-இல் பிரதமர் சென்றிருந்த போது ரூபே திட்டத்தின் முதல் பகுதியை இரு பிரதமர்களும் தொடங்கி வைத்தனர். ரூபே அட்டைகள் பூட்டானில் செயல்படுத்தப்பட்டதன் மூலம் பூட்டான் முழுவதிலும் உள்ள ஏடிஎம் மையங்கள் மற்றும் விற்பனை முனையங்களை இந்தியாவில் இருந்து பூட்டானுக்கு செல்பவர்கள் பயன்படுத்த முடியும். இத்திட்டத்தின் இராண்டாம் கட்டம் மூலம் பூட்டானில் இருந்து இந்தியா வருபவர்கள் இங்குள்ள ரூபே மையங்களை பயன்படுத்திக்கொள்ள முடியும்.
பகிர்ந்து கொள்ளப்படும் கலாச்சார பாரம்பரியம் மற்றும் மக்களிடையே உள்ள வலுவான உறவுகளின் மூலமான பரஸ்பர புரிதல் மற்றும் மரியாதையின் அடிப்படையில் இந்தியா மற்றும் பூட்டானுக்கிடையே சிறப்பான நட்புறவு நிலவுகிறது.
நிலக்கரி அமைச்சகம்
2021 டிசம்பரில் நிலக்கரி உற்பத்தி அதிகரிப்பு.
இந்தியாவின் மொத்த நிலக்கரி உற்பத்தி, 2019ஆம் ஆண்டு டிசம்பர் மாதத்துடன் ஒப்பிடுகையில், 2021ஆம் ஆண்டு டிசம்பரில் 6.74 சதவீதம் அதிகரித்து 74.78 மில்லியன் டன்னாக உயர்ந்தது.
கடந்தாண்டு டிசம்பரில் மொத்த நிலக்கரி உற்பத்தியில், நிலக்கரி இந்தியா நிறுவனம், 60.220 மில்லியன் டன் நிலக்கரியை உற்பத்தி செய்தது. இது 3.79 சதவீத வளர்ச்சி.
2019ம் ஆண்டு டிசம்பருடன் ஒப்பிடுகையில், நிலக்கரி விநியோகம் கடந்தாண்டு டிசம்பரில் 14.62 சதவீதம் அதிகரித்து 75.05 மில்லியன் டன்னாக அதிகரித்தது. நிலக்கரி இந்தியா நிறுவனம் 60.67 மில்லியன் டன் நிலக்கரியை விநியோகம் செய்தது. இது 12.70 சதவீத வளர்ச்சி. சிங்கரேனி கொலியரீஸ் நிறுவனம் 5.70 மில்லியன் டன் நிலக்கரியை விநியோகம் செய்தது. இது 2.01 சதவீத வளர்ச்சி.
அனல் மின்சாரத்தின் தேவை 2021ம் ஆண்டு நவம்பரில் 12.7 சதவீதம் அதிகரித்தது. அனல் மின்சாரத்தின் உற்பத்தி கடந்தாண்டு டிசம்பரில் 11.84 சதவீத வளர்ச்சியை பதிவு செய்தது. 2021 டிசம்பரில் ஒட்டு மொத்த மின்சார உற்பத்தி, 2019 டிசம்பருடன் ஒப்பிடுகையில் 8.32 சதவீதம் அதிகம்.
அனல் மின்சாரத்தின் உற்பத்தி 2021 டிசம்பரில் 85,579 மில்லியன் யூனிட். இதற்கு முந்தைய மாத மின் உற்பத்தியுடன் ஒப்பிடுகையில் இது 13.17 சதவீத வளர்ச்சி. மொத்த மின்சார உற்பத்தி 2021 டிசம்பரில், 1,13,094 மில்லியன் யூனிட்டாக அதிகரித்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787667
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 214.27கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 214.27 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.05 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 50,342 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.70 சதவீதமாக உள்ளது. கடந்த 24 மணி நேரத்தில் 6,614 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,00,204.
இந்தியாவில் கடந்த 24 மணி நேரத்தில் 6,395 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,25,602 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.83 கோடி  வாராந்திரத் தொற்று 1.88 சதவீதமாக உள்ளது. தினசரித் தொற்று விகிதம் 1.96 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857689